สวัสดีค่ะขอสอบถาม ดิฉันอายุ 31มีลูกแล้ว1คนปัจุบัน4ขวบ ใช้วิธีการผ่าคลอด ก่อนหน้านั้นไม่มีเคยมีอาการปวดท้องประจำเดือนเลย หลังจากผ่าได้ประมาณ1ปีเริ่มมีอาการปวดท้องประจำเดือน แต่ประจำเดือนมาปกตินะค่ะ ปวดแบบทนได้ ไม่ต้องกินยา แต่มาเดือนนี้ปวดหนักกว่าเดิม วันนี้วันที่4ของการมีประจำเดือน ไกล้หายแแล้ว แต่ยังปวดอยู่ อาการข้างเคียงอย่างอื่นไม่มีค่ะ แบบนี้ผิดปกติรึป่าวค่ะ ปวดตั้งแต่วันแรกจนถึงวันสุดท้าย ของการเป็นประจำเดือน หลังหายแล้วก้อยังปวดอีก2-3วันเป็นแบบนี้มาตลอด(ปวดแบบทนได้ไม่ได้กินยาค่ะ)
สวัสดีค่ะ หากไม่เคยมีอาการปวดประจำเดือนมาก่อน และอาการปวดเป็นรุนแรงขึ้นเรื่อยๆ ดังกล่าว ถือเป็นอาการปวดประจำเดือนชนิดทุติยภูมิ ซึ่งลักษณะอาการปวดคือ จะปวดก่อนมีเลือดประจำเดือนมาหรือเริ่มปวดพร้อมกับประจำเดือนมาและยังปวดต่อไปเรื่อย ๆ จนกว่าประจำเดือนจะหยุดหรือหลังประจำเดือนหยุด ซึ่งสาเหตุได้แก่1. มีเนื้องอกมดลูก2. เยื่อบุโพรงมดลูกเจริญขึ้นผิดที่3..ซีสต์ที่รังไข่ โดยเฉพาะช็อกโกแลตซีสต์ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ อาจทำให้มีอาการปวดประจำเดือนมากได้4. พังผืดในช่องท้อง ซึ่งอาจเกิดจากเคยผ่าตัดในช่องท้องมาก่อน หรือเคยมีการอักเสบในอุ้งเชิงกรานมาก่อน (ที่ไม่ใช่จากเยื่อบุโพรงมดลูกเจริญขึ้นผิดที่) จะทำให้เกิดการดึงรั้งของอวัยวะในอุ้งเชิงกราน แต่จะมีอาการปวดท้องน้อยแบบเรื้อรังมากกว่าที่จะปวดตามรอบของประจำเดือน5. การใส่ห่วงคุมกำเนิด จะทำให้เกิดอาการปวดประจำเดือนได้เช่นกัน เนื่องจากร่างกายพยายามบีบตัวเพื่อกำจัดสิ่งแปลกปลอมนั้นออกไปดังนั้น แนะนำให้ ไปพบสูติ-นรีแพทย์เพื่อตรวจหาสาเหตุค่ะ แพทย์อาจทำการตรวจภายใน และ/หรืออัลตราซาวด์ช่องท้องน้อยค่ะ